
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 119 

“ " 26 Ιουλίου 1993 


ΝΟΜΟΣ ΥΠ’ ΑΡΙΘ. 2161 

Τροποποίηση και συμπλήρωση των διατάξεων του ν. 1729/ 
1987 «Καταπολέμηση της διάδοσης των ναρκωτικών, 
προστασία των νέων και άλλες διατάξεις (ΦΕΚ144Α')». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Σύσταση Οργανισμού 

Ιδρύεται νομικό πρόσωπο ιδιωτικού δικαίου με έδρα 
την Αθήνα και την επωνυμία "Οργανισμός κατά των 
Ναρκωτικών - (Ο.ΚΑ.ΝΑ.). Ο Ο.ΚΑ.ΝΑ είναι αυτοδιοικού- 
μενο νομικό πρόσωπο που τελεί υπό την εποπτεία του 
Υπουργείου Υγείας, Πρόνοιας και Κοινωνικών Ασφαλί¬ 
σεων. 

Άρθρο 2 

Σκοπός - Αρμοδιότητες 

Σκοπός του Οργανισμού είναι: 
α) Ο σχεδιασμός η προώθηση, ο διυπουργικός συ¬ 
ντονισμός και η εφαρμογή εθνικής πολιτικής σχετικά 
με την πρόληψη της χρήσης και διάδοσης των ναρκω¬ 
τικών και τη θεραπεία, την επαγγελματική κατάρτιση 
και κοινωνική επανένταξη των εξαρτημένων από φαρ¬ 
μακευτικές ουσίες ατόμων. 

β) Η σε εθνικό επίπεδο μελέτη του όλου προβλήματος 
των ναρκωτικών για τον εντοπισμό των συγκεκριμένων 
αιτίων που οδηγούν τα άτομα και ιδίως τους νέους, 
στη λήψη ναρκωτικών. Επίσης η δημιουργία Εθνικού 
Κέντρου Πληροφόρησης - Τράπεζας Πληροφοριών ως 
προς την εκάστοτε κατάσταση και έκταση του προ¬ 
βλήματος των ναρκωτικών στη χώρα μας. 

γ) Η ενημέρωση και ευαισθητοποίηση της κοινής 
γνώμης, κατά τρόπο ενιαίο και επιστημονικά υπεύθυνο, 
για τις συνέπειες από τη χρήση εξαρτησιογόνων ουσιών, 
καθώς και η ενθάρρυνση, ο συντονισμός και η εποπτεία 
κάθε ιδιωτικής πρωτοβουλίας που έχει σκοπό τη συμ¬ 


μετοχή στην προσπάθεια για την αντιμετώπιση του 
προβλήματος των ναρκωτικών. 

δ) Η πρόταση και προώθηση των αναγκαίων νομο¬ 
θετικών, κοινωνικών και άλλων μέτρων για την πρόληψη 
και καταστολή του προβλήματος των ναρκωτικών. 

ε) Η συνεργασία με αντίστοιχους συντονιστικούς ή 
ερευνητικούς φορείς σε οργανισμούς και υπηρεσίες της 
Ε.Ο.Κ. και άλλους διεθνείς οργανισμούς, σχετικούς με 
την αντιμετώπιση του όλου θέματος, η μεταξύ τους 
ανταλλαγή πληροφοριών και η ενεργός συμμετοχή στις 
υπ' αυτών οργανούμενες συναντήσεις, με στόχο την 
εναρμόνιση της εθνικής μας πολιτικής προς εκείνην 
των κοινοτικών και διεθνών φορέων. 

στ) Η κατ’ έτος σύνταξη έκθεσης για την κατάσταση 
του προβλήματος σε εθνικό και διεθνές επίπεδο και 
για την πορεία των σχετικών εθνικών ερευνών και η 
κατάρτιση στατιστικών πινάκων με ανάλυση και αξιο¬ 
λόγηση αυτών και η υποβολή τους στο Υπουργείο 
Υγείας, Πρόνοιας και Κοινωνικών Ασφαλίσεων μαζί με 
προτάσεις για τη λήψη των αναγκαίων μέτρων. 

Άρθρο 3 

Διοίκηση Οργανισμού 

Ο Ο.ΚΑ.ΝΑ. διοικείται από 15μελές διοικητικό συμ¬ 
βούλιο (Δ.Σ.), που διορίζεται με απόφαση του Υπουργού 
Υγείας, Πρόνοιας και Κοινωνικών Ασφαλίσεων και α- 
ποτελείται από τέσσερις (4) επιστήμονες, εκπρόσωπο 
της Εκκλησίας της Ελλάδος, τον πρόεδρο του Γνω- 
μοδοτικού Συμβουλίου κατ' άρθρο 1 παρ. 4 του ν. 
1729/1987 και από έναν εκπρόσωπο των Υπουργείων 
Υγείας, Πρόνοιας και Κοινωνικών Ασφαλίσεων, Δικαιο¬ 
σύνης, Εθνικής Παιδείας και Θρησκευμάτων, Δημόσιας 
Τάξης, Οικονομικών, Εμπορικής Ναυτιλίας και Πολιτι¬ 
σμού, που προτείνονται από τους αντίστοιχους Υπουρ¬ 
γούς, έναν εκπρόσωπο της Κ.Ε.Δ.Κ.Ε. και έναν από 
τις κοινότητες αποθεραπείας. Στις συνεδριάσεις του 
Δ.Σ. μετέχει, χωρίς ψήφο, ο Γενικός Διευθυντής του 
Ο.ΚΑ.ΝΑ.. Ο Πρόεδρος του Δ.Σ. ορίζεται από το Υ¬ 
πουργικό Συμβούλιο με πρόταση του Υπουργού Υγείας, 
Πρόνοιας και Κοινωνικών Ασφαλίσεων. Ο Πρόεδρος και 
ο Αντιπρόεδρος του Δ.Σ. είναι πλήρους και αποκλει- 

στικής απασχόλησης. Η θητεία του Προέδρου και των 
μελών του Δ.Σ. ορίζεται σε τρία χρόνια. Ο Πρόεδρος 
και τα μέλη του Δ.Σ. είναι ελευθέρως ανακλητά και η 
αντικατάστασή τους, για το υπόλοιπο της θητείας, 
γίνεται με την ίδια διαδικασία. Το ύψος και ο τρόπος 
αμοιβής του Προέδρου και των μελών του Δ.Σ. καθο¬ 
ρίζονται με κοινή απόφαση των Υπουργών Οικονομικών 
και Υγείας, Πρόνοιας και Κοινωνικών Ασφαλίσεων. 

Άρθρο 4 

Πόροι του Ο.ΚΑ.ΝΑ. 

1. Πόροι του Ο.ΚΑ.ΝΑ. αποτελούν: 

α) Ετήσια επιχορήγηση του Κράτους που εγγράφεται 
στον προϋπολογισμό του Υπουργείου Υγείας, Πρόνοιας 
και Κοινωνικών Ασφαλίσεων. 

β) Δωρεές, κληρονομιές, κληροδοτήματα, εισφορές 
και επιχορηγήσεις από τρίτους και έσοδα από κάθε 
είδους δραστηριότητα ή πρόσοδοι από την κινητή και 
ακίνητη περιουσία αυτού. 

γ) Επιχορηγήσεις από Ο.Τ.Α., οργανισμούς και νομικά 
πρόσωπα που τελούν υπό την εποπτεία του Κράτους, 
το ύψος των οποίων καθορίζεται με κοινή απόφαση 
των υπουργών που τους εποπτεύουν και Υγείας, Πρό¬ 
νοιας και Κοινωνικών Ασφαλίσεων. 

2. Η διαχείριση των πόρων του Ο ΚΑ ΝΑ, ελέγχεται 
απολογιστικά, κατασταλτικά από το Υπουργείο Υγείας, 
Πρόνοιας και Κοινωνικών Ασφαλίσεων. Με απόφαση 
του Υπουργού Υγείας, Πρόνοιας και Κοινωνικών Ασφα¬ 
λίσεων ρυθμίζονται οι λεπτομέρειες εφαρμογής της 
διατάξεως αυτής και ειδικότερα ο τρόπος και τα όργανα 
ασκήσεως του ως άνω διαχειριστικού ελέγχου. 

3. Ο Ο.ΚΑ.ΝΑ. έχει τις ίδιες φορολογικές απαλλαγές, 
που προβλέπονται για τα Νοσηλευτικά Ιδρύματα του ν. 
2592/1953. 

Άρθρο 5 
Προσωπικό 

1. Στον Ο.ΚΑ.ΝΑ. συνιστάται μία θέση Γενικού Διευ¬ 
θυντή, με τριετή θητεία. Στη θέση Γενικού Διευθυντή 
διορίζεται, με απόφαση του Υπουργού Υγείας, Πρόνοιας 
και Κοινωνικών Ασφαλίσεων, πτυχιούχος Ανώτατης Σχο¬ 
λής ημεδαπής ή αλλοδαπής, με ευδόκιμη υπηρεσία, 
δεόντως αποδεικνυομένη, σε θέσεις του Δημοσίου ή 
ιδιωτικού τομέα ή με μεταπτυχιακές σπουδές και εξει- 
δίκευση σε θέματα δημόσιας διοίκησης. Επίσης με α¬ 
πόφαση του Υπουργού Υγείας, Πρόνοιας και Κοινωνικών 
Ασφαλίσεων μπορεί να ανατίθενται καθήκοντα Γ ενικού 
Διευθυντή του Ο.ΚΑ.ΝΑ. και σε δοκιμασμένους δημό¬ 
σιους λειτουργούς που μπορεί να υπηρετούν στον τομέα 
υγείας ή στον ευρύτερο δημόσιο τομέα ή να έχουν, 
για οποιονδήποτε λόγο, αποχωρήσει. Για το διοριζόμενο 
με τον τρόπο αυτόν Γενικό Διευθυντή ο χρόνος της 
θητείας του λογίζεται ως χρόνος δημόσιας υπηρεσίας 
για κάθε συνέπεια, μετά δε τη λήξη της θητείας, 
επανέρχεται αυτοδίκαια στη θέση και στην υπηρεσιακή 
κατάσταση που είχε προ του διορισμού του. Σκοπός 
της συνιστώμενης θέσης Γενικού Διευθυντή, είναι ο 
συντονισμός της δράσης των επί μέρους μονάδων της 
αρμοδιότητας του Ο.ΚΑ.ΝΑ.. Οι μηνιαίες απολαβές του 
Γ ενικού Διευθυντή καθορίζονται με κοινή απόφαση των 
Υπουργών Οικονομικών και Υγείας, Πρόνοιας και Κοι¬ 
νωνικών Ασφαλίσεων. 


2. Το προσωπικό του Ο.ΚΑ.ΝΑ. είναι επιστημονικό, 
διοικητικό, βοηθητικό και εθελοντικό. Με απόφαση του 
Υπουργού Υγείας, Πρόνοιας και Κοινωνικών Ασφα¬ 
λίσεων και γνώμη του Δ.Σ. του Ο.ΚΑ.ΝΑ. μπορεί να 
αποσπώνται σε αυτόν γιατροί του Ε.Σ.Υ. ή και άλλο 
προσωπικό των νοσοκομείων του Ε.Σ.Υ., μετά γνώμη 
του οικείου υπηρεσιακού συμβουλίου. Η χρονική διάρκεια 
της απόσπασης ορίζεται σε ένα (1) έτος, δυνάμενη να 
ανανεωθεί για ένα (1) ακόμη έτος, μετά από αίτηση 
του ενδιαφερομένου. Μετά την παρέλευση της διετίας, 
είναι δυνατή η μετάταξη, ύστερα από αίτηση του εν¬ 
διαφερομένου και γνώμη του κατά περίπτωση αρμόδιου 
υπηρεσιακού συμβουλίου και του Δ.Σ. του Ο.ΚΑ.ΝΑ.. Ο 
χρόνος της απόσπασης θεωρείται πραγματική υπηρεσία 
και ισχύουν και γΓ αυτούς οι διατάξεις της παρ. 2 του 
άρθρου 79 του ν. 2071/1992. 

3. Επιτρέπεται απόσπαση στον Ο.ΚΑ.ΝΑ. και άλλων 
υπαλλήλων του Δημοσίου και Ν.Π.Δ.Δ. εφαρμοζομένης 
αναλόγως της διαδικασίας της προηγούμενης παρα¬ 
γράφου. 

4. Πρόσωπα, τα οποία έκαναν χρήση ναρκωτικών και 
εκουσίως προσήλθαν για θεραπευτική αγωγή, μετά την 
ολοκλήρωση του θεραπευτικού προγράμματος, είναι 
δυνατόν να προσλαβάνονται από τον Ο.ΚΑ.ΝΑ. με 
σύμβαση ορισμένου χρόνου στους Συμβουλευτικούς 
Σταθμούς, τα Κέντρα και τα Θεραπευτήρια του επόμενου 
άρθρου. 

5. Με προεδρικά διατάγματα, που εκδίδονται με πρό¬ 
ταση των Υπουργών Προεδρίας της Κυβέρνησης, Οι¬ 
κονομικών και Υγείας, Πρόνοιας και Κοινωνικών Ασφα¬ 
λίσεων, ορίζονται ο τρόπος σύγκλησης και λειτουργίας 
του Δ.Σ. του Ο.ΚΑ.ΝΑ., ο αριθμός των θέσεων και τα 
προσόντα του πάσης φύσεως προσωπικού, ρυθμίζονται 
οι λεπτομέρειες για την εθελοντική εργασία, ο τρόπος 
διοίκησης, οργάνωσης, διαχείρισης, καθώς και οποια¬ 
δήποτε άλλη λεπτομέρεια, που έχει σχέση με τον 
Οργανισμό. Μέχρι να εκδοθεί το σχετικό προεδρικό 
διάταγμα και να προσληφθεί το προβλεπόμενο σ* αυτό 
προσωπικό μπορούν να αποσπώνται στον Ο.ΚΑ.ΝΑ. 
υπάλληλοι από τα αρμόδια υπουργεία του άρθρου 3 
του παρόντος για τη στελέχωση του Οργανισμού. 

Άρθρο 6 

Το άρθρο 3 παρ. 2 του ν. 1729/1987 αντικαθίσταται 
ως εξής: 

"Άρθρο 3 παρ. 2 Εποπτεία και έλεγχος Θεραπευτικών 
Κέντρων 

1. Από την έναρξη ισχύος του παρόντος νόμου, με 
την επιφύλαξη των διατάξεων του άρθρου 2 του ν. 1894/ 
1990 (ΦΕΚ 110 Α') αρμόδιο για την ίδρυση και λειτουργία 
Συμβουλευτικών Σταθμών, Κέντρων και Θεραπευτηρίων 
σωματικής και ψυχικής απεξάρτησης και κοινωνικής 
επανένταξης ή άλλων σχετικών μονάδων μη κερδο¬ 
σκοπικού χαρακτήρα είναι το Υπουργείο Υγείας, Πρό¬ 
νοιας και Κοινωνικών Ασφαλίσεων. Τα Ειδικά Θεραπευ¬ 
τικά Καταστήματα του άρθρου 14 του ν. 1729/1987 υ¬ 
πάγονται στην αρμοδιότητα του Υπουργείου Υγείας, 
Πρόνοιας και Κοινωνικών Ασφαλίσεων, με την επιφύλαξη 
των διατάξεων του ν. 1851/1989. Με κοινή απόφαση 
των Υπουργών Δικαιοσύνης και Υγείας Πρόνοιας και 
Κοινωνικών Ασφαλίσεων μετά γνώμη του Δ.Σ. του 

Ο.ΚΑ.ΝΑ. εγκρίνονται τα θεραπευτικά προγράμματα, 
που εφαρμόζονται στα ως άνω καταστήματα. 

2. Μπορούν να ιδρύουν και να λειτουργούν μονάδες, 
που προβλέπονται στην προηγούμενη παράγραφο εδ. 
α' με δαπάνες τους ή και με συγχρηματοδότηση ή 
δανειοδότηση από τον Ο.ΚΑ.ΝΑ: 

α. Οι Δήμοι και οι Κοινότητες. 

β. Φιλανθρωπικά σωματεία και κοινωφελή Ιδρύματα, 
εφόσον τούτο προβλέπεται από τις καταστατικές τους 
διατάξεις. 

γ. Εκκλησιασπκοί φορείς. 

δ. Ανώτατα Εκπαιδευτικά ή Τεχνολογικά Ιδρύματα. 

ε. Φυσικά ή νομικά πρόσωπα που επιδιώκουν συναφείς 
σκοπούς. 

3. Για την ίδρυση και λειτουργία από τους ανωτέρω 
φορείς μονάδων, εξαιρουμένων των μονάδων που λει¬ 
τουργούν βάσει της παρ. 5 του άρθρου 1 του ν. 1729/ 

1987, απαιτείται άδεια, που χορηγείται από το Υπουργείο 
Υγείας, Πρόνοιας και Κοινωνικών Ασφαλίσεων, μετά 
γνώμη του Δ.Σ. του Ο.ΚΑ.ΝΑ. Με την ίδια διαδικασία 
είναι δυνατή και η ανάκληση της άδειας λειτουργίας, 
εφόσον διαπιστωθεί αναποτελεσματικότητα του επιτε- 
λούμενου σ' αυτές έργου. 

4. Όλες οι μονάδες, που εφεξής ιδρύονται εξαιρου- 
μένων των μονάδων που λειτουργούν βάσει της παρ. 
5 του άρθρου 1 του ν. 1729/1987 και, με την επιφύλαξη 
του άρθρου 2 του ν. 1894/1990, ανεξάρτητα από το 
φορέα που τις λειτουργεί, υπάγονται στην εποπτεία και 
τον έλεγχο του Υπουργείου Υγείας, Πρόνοιας και Κοι¬ 
νωνικών Ασφαλίσεων, που ασκείται από τον Ο.ΚΑ.ΝΑ.. 

5. Φορείς που επιχορηγούνται από το Κράτος υπό- 
κεινται και στον έλεγχο της οικονομικής τους διαχεί¬ 
ρισης. 

6. Με προεδρικό διάταγμα, που εκδίδεται μετά πρό¬ 
ταση του Υπουργού Υγείας, Πρόνοιας και Κοινωνικών 
Ασφαλίσεων ορίζονται οι όροι και προϋποθέσεις χορή¬ 
γησης άδειας ιδρύσεως και λειτουργίας των ως άνω 
μονάδων, ο τρόπος ασκήσεως της εποπτείας και του 
ελέγχου από τον Ο.ΚΑ.ΝΑ. καθώς και τα κριτήρια 
αξιολόγησης του επιτελουμένου σαυτές έργου". 

Άρθρο 7 

Ειδικές υπηρεσιακές μονάδες και 
επιστημονικές επιτροπές 

1. Είναι δυνατόν να συνιστώνται, στα κατά το εδάφιο 
ο' του άρθρου 3 του παρόντος νόμου, συναρμόδια 
υπουργεία, ειδικές υπηρεσιακές μονάδες σε επίπεδο 
διεύθυνσης ή τμήματος, οι οποίες έχουν αντικείμενο 
την ανελλιπή ενημέρωση του Ο.ΚΑ.ΝΑ. για τις δρα- 
στηριότητές τους, την πρόταση των αναγκαίων μέτρων 
και την υλοποίησή τους, τη συγκέντρωση και τήρηση 
στοιχείων και την επεξεργασία πληροφοριών που πα¬ 
ρέχονται σ' αυτές από περιφερειακές υπηρεσίες αρμο- 
διότητάς τους με την επιφύλαξη της τήρησης του 
υπηρεσιακού και ιατρικού απορρήτου και της προ¬ 
στασίας των ατομικών πληροφοριών. Το επίπεδο των 
ειδικών αυτών υπηρεσιακών μονάδων, οι αρμοδιότητες, 
ο τρόπος στελέχωσής τους και κάθε άλλη λεπτομέρεια 
καθορίζονται με προεδρικό διάταγμα, που εκδίδονται 
με πρόταση των Υπουργών Προεδρίας της Κυβέρνησης, 
Οικονομικών και του κατά περίπτωση αρμόδιου υπουρ¬ 
γού. 


2. Ο Ο.ΚΑ.ΝΑ. με απόφαση του Διοικητικού Συμβουλίου 
μπορεί να συνεργάζεται και να υποβοηθείται συμβου¬ 
λευτικά στο έργο του από συναφείς, ως προς το 
αντικείμενό του, επιστημονικές επιτροπές ή επιστημο¬ 
νικούς φορείς και να καταρτίζει επιστημονικές επιτροπές 
με γνωμοδοτικό χαρακτήρα. Ιδίως δύναται να αναθέτει 
στους ειδικούς κατά περίπτωση επιστημονικούς φορείς 
την εκτέλεση σχετικών ερευνών ή την επίλυση επιστη¬ 
μονικών θεμάτων, αναλαμβάνοντας εν όλω ή εν μέρει 
τη χρηματοδότηση της εν λόγω επιστημονικής έρευνας. 
Επίσης αξιολογεί και συντονίζει τις υπό εξέλιξη έρευνες 
επί τη βάσει προγραμματισμένων στόχων. 

Άρθρο 8 

Προγράμματα πρόληψης 

1. Ο Ο.ΚΑ.ΝΑ. καταρτίζει προγράμματα για την πρό¬ 
ληψη της διάδοσης και της χρήσης των ναρκωτικών 
και τα υποβάλλει για έγκριση στον Υπουργό Υγείας, 
Πρόνοιας και Κοινωνικών Ασφαλίσεων. Όμοια προγράμ¬ 
ματα μπορεί να καταρτίζουν και η Εκκλησία της Ελλάδος, 
οι Ο.Τ.Α., οι συνδικαλιστικοί φορείς, καθώς και οποιοσ¬ 
δήποτε κραπκός ή ιδιωτικός φορέας. Τα προγράμματα 
αυτά υποβάλλονται για επεξεργασία στον Ο.ΚΑ.ΝΑ. και 
εγκρίνονται με απόφαση του Υπουργού Υγείας, Πρό¬ 
νοιας και Κοινωνικών Ασφαλίσεων. Προγράμματα πρό¬ 
ληψης, που αφορούν μονάδες αρμοδιότητας και άλλων 
υπουργείων, εφαρμόζονται με κοινή απόφαση του Υ¬ 
πουργού Υγείας, Πρόνοιας και Κοινωνικών Ασφαλίσεων 
και του κατά περίπτωση αρμοδίου υπουργού, με την 
επιφύλαξη των διατάξεων του άρθρου 2 του ν. 1894/ 
1990. 

2. Τα προγράμματα της παρ. 1 μπορεί να αναφέρονται 
σε επίπεδο ομάδας, γειτονιάς ή κοινότητας και να 
απευθύνονται σε: 

α Γονείς 
β. Εκπαιδευτικούς 
γ. Δικαστικούς 
δ. Αστυνομικούς 

ε. Προσωπικό Κέντρων Υγείας και κοινωνικής πολι¬ 
τικής 

στ. Προσωπικό Σωφρονιστικών Καταστημάτων θερα¬ 
πευτικού ή μη χαρακτήρα 
ζ. Νεοσύλλεκτους και εκπαιδευτές νεοσυλλέκτων 
η. Προσωπικό των Γ ενικών Γ ραμματειών Νέας Γ ενιάς 
και Λαϊκής Επιμόρφωσης 
θ. Μαθητές, σπουδαστές 
ι Αθλητικά κέντρα ή άλλες κοινωνικές ομάδες. 

3. Με τα προγράμματα αυτά, εκτός των άλλων είναι 
δυνατόν: 

α. Να καθιερώνεται η αγωγή υγείας και πρόληψης σε 
θέματα ναρκωτικών σε όλες τις εκπαιδευτικές βαθμίδες, 
σε συνεργασία με το Υπουργείο Εθνικής Παιδείας και 
Θρησκευμάτων. 

β. Να καθιερώνονται βραβεία μεταξύ μαθητών, σπου¬ 
δαστών και εργαζόμενων νέων για την υποβολή προ¬ 
τάσεων σε θέματα που έχουν σχέση με τον αγώνα 
κατά των ναρκωτικών. 

γ. Να παρέχονται υποτροφίες σε επιστήμονες για 
μετεκπαίδευση στο εξωτερικό ή εσωτερικό για θέματα 
σχετικά με το αντικείμενο του Ο.ΚΑ.ΝΑ.. 

δ. Να ενισχύεται η συνεργασία με την Εκκλησία, τους 
δήμους και τις κοινότητες για την εξεύρεση του προ- 

σφορότερου τρόπου προσέγγισης του προβλήματος 
των ναρκωτικών. 

ε. Να ιδρυθεί Σχολή επιμόρφωσης ειδικευμένων στε¬ 
λεχών, όπου θα μετεκπαιδεύονται οι επιμορφωτές. 

στ. Να προβλέπεται η δημιουργία σεμιναρίων και 
εκπαιδευτικών προγραμμάτων, καθώς και η κυκλοφορία 
εντύπων για όλους όσοι ασχολούνται ή επιθυμούν να 
ασχοληθούν στον αντιναρκωτικό αγώνα. 

4. Τα κατά τις προηγούμενες παραγράφους προγράμ¬ 
ματα πρέπει να έχουν ως στόχο: 

α. Την αγωγή υγείας και τη σωστή πληροφόρηση ως 
προς τη φύση και την έκταση του προβλήματος και 
την επισήμανση των κινδύνων που περικλείει για τα 
άτομα, την οικογένεια και την κοινωνία το πρόβλημα 
των ναρκωτικών κάθε μορφής. 

β. Την προβολή θετικών προτύπων για τους νέους 
και την ενθάρρυνσή τους για ενεργό συμμετοχή σε 
δημιουργικές δραστηριότητες. 

5. Απαγορεύεται η εφαρμογή προγραμμάτων για την 
πρόληψη της διάδοσης και χρήσης ναρκωτικών από 
οποιονδήποτε φορέα χωρίς προηγούμενη υποβολή του 
προγράμματος και έγκριση από τον Ο.ΚΑ.ΝΑ., με την 
επιφύλαξη των διατάξεων του άρθρου 2 του ν. 1894/ 
1990. Παράβαση της διατάξεως αυτής αποτελεί λόγο 
ανάκλησης της άδειας λειτουργίας του φορέα ή διάλυσης 
του σωματείου κατ' άρθρο 105 του Α.Κ.. Η διαδικασία 
κινείται με πρωτοβουλία του Ο.ΚΑ.ΝΑ.. Εξαιρούνται τα 
προγράμματα των Κοινοτήτων του ΚΕ.ΘΕ.Α. τα οποία 
συνεχίζονται όπως σήμερα και απλώς γνωστοποιούνται 
στον Ο.ΚΑ.ΝΑ., χωρίς να χρειάζονται την έγκριση του 
τελευταίου. 

6. Με απόφαση του Ο.ΚΑ.ΝΑ. παρέχονται οι γενικές 
κατευθύνσεις για τη σύνταξη των προγραμμάτων και 
προσδιορίζονται οι στόχοι, η λειτουργία και οι διαδικασίες 
εποπτείας και αξιολόγησής τους. 

Άρθρο 9 

Πρόδρομες ουσίες 

Στο άρθρο 4 του ν. 1729/1987 προστίθεται παρά¬ 
γραφος 4 ως εξής: 

“4. (α) Οι ουσίες που περιλαμβάνονται στους κατωτέρω 
πίνακες αποτελούν πρόδρομες ουσίες παρασκευής ναρ¬ 
κωτικών: 

ΠΙΝΑΚΑΣ I 

ΟΥΣΙΑ Ονομασία ΣΟ Κωδικός ΣΟ 

(εφόσον διαφέρει) 

ΚΑΤΗΓΟΡΙΑ 1 


Εφεδρίνη 

2939 40 10 

Εργομετρίνη 

2939 60 10 

Εργοταμίνη 

2939 60 30 

Λυσεργικό οξύ 

2939 60 50 

1 -φαίνυλο-2-προπανόνη Φαινυλακετόνη 

2914 30 10 

Ψευδοεφεδρύνη 

2939 40 30 

Ακετυλανθρανυλικό οξύ 2- Ακεταμιδοβεν- 


ζοίκό οξύ 

2924 29 50 

3,4 Μεθυλενοδιοξυφαινυλο- 


προπαν-2-ονη 

2932 90 77 

Ιάοσαφρόλη(ΟΙ3-ΤΠΑΝ3) 

2932 90 73 

Πιπερονάλη 

2932 90 75 

Σαφρόλη 

2932 90 71 


Τα άλατα των ουσιών που περιλαμβάνονται στην 
παρούσα κατηγορία εφόσον υπάρχουν. 

ΠΙΝΑΚΑΣ II 


ΚΑΤΗΓΟΡΙΑ 2 


Οξικός ανυδρίτης 

2915 24 00 

Ανθρανιλικό οξύ 

2922 49 50 

Φαινυλοξικό οξύ 

2916 33 00 

Πιπεριδίνη 

2933 39 30 

Τα άλατα των ουσιών που περιλαμβάνονται στην 

παρούσα, εφόσον υπάρχουν. 


ΠΙΝΑΛΚΑΣ III 


ΚΑΤΗΓΟΡΙΑ 3 


Ακετόνη 

2914 11 00 

Αιθυλαιθέρας Διαιθυλικός αιθέρας 

2909 11 00 

Μεθυλαιθυλκετόνη (ΜΕΚ)Βουτανόνη 

2914 12 00 

Τ ολουόλη 

2902 30 10/90 

Υπερμαγγανικό κάλιο 

2841 60 10 

Θείίκό οξύ 

2807 00 10 

Υδροχλωρικό οξύ Χλωρίδιο 


του υδρογόνου 

2806 10 00 


Τα άλατα των ουσιών που περιλαμβάνονται στην 
παρούσα κατηγορία, εκτός από το θείίκό οξύ και το 
υδροχλωρικό οξύ, εφόσον υπάρχουν. Η εισαγωγή, ε¬ 
ξαγωγή, διαμετακόμιση, παραγωγή, παρασκευή, προμή¬ 
θεια, αποθήκευση, κατοχή, πώληση, διάθεση και διανομή 
των ανωτέρω ουσιών, καθώς και τα απασχολούμενα με 
αυτές πρόσωπα ή επιχειρήσεις, υπόκεινται στον έλεγχο 
του Κράτους. 

Ως αρμοδία Αρχή θεωρείται για το σκοπό αυτόν η 
τελωνειακή υπηρεσία με τη συνδρομή συναρμόδιων 
Αρχών κατά περίπτωση. Για τον πίνακα I του Ε.Ο.Φ., 
γιά δε τους πίνακες II και II! του Γενικού Χημείου του 
Κράτους όπου τούτο επιβάλλει η επιστήμη και η διοι¬ 
κητική πρακτική. 

Επί παραβάσεων επιβάλλονται οι ποινές οι προβλε- 
πόμενες από τον Τελωνειακό Κώδικα. 

Άρθρο 10 

Το άρθρο 5 του ν. 1729/1987 αντικαθίσταται ως εξής: 

“Άρθρο 5 
Βασικά εγκλήματα 

1. Με κάθειρξη τουλάχιστον δέκα (10) ετών και με 
χρηματική ποινή ενός εκατομμυρίου (1.000.000) μέχρι 
εκατό εκατομμυρίων (100.000.000) δραχμών τιμωρείται 
όποιος: 

α) Εισάγει στην επικράτεια ή εξάγει από αυτή ή 
διαμετακομίζει ναρκωτικά. 

β) Πωλεί, αγοράζει, προσφέρει, διαθέτει ή διανέμει 
σε τρίτους με οποιονδήποτε τρόπο, αποθηκεύει ή πα¬ 
ρακαταθέτει ναρκωτικά ή μεσολαβεί σε κάποια από τις 
πράξεις αυτές. 

γ) Εισάγει ναρκωτικά ή διευκολύνει την εισαγωγή 
τους σε στρατόπεδα, αστυνομικά κρατητήρια, σωφρο¬ 
νιστικά καταστήματα, καταστήματα ανηλίκων κάθε κα- 

τηγορίας ή τόπους ομαδικής εργασίας ή διαβίωσης ή 
σε νοσηλευτικά ιδρύματα ή αναρρωτήρια. 

δ) Αναμιγνύει με οποιονδήποτε τρόπο ναρκωτικά σε 
τρόφιμα, ποτά ή άλλα είδη προορισμένα ή πρόσφορα 
να εισαχθούν στον ανθρώπινο οργανισμό. 

ε) Παρασκευάζει είδη του μονοπωλίου ναρκωτικών ή 
οποιαδήποτε ναρκωτική ουσία ή παράνομα εισάγει, προ¬ 
μηθεύεται, παράγει, παρασκευάζει, πωλεί, διαθέτει, με¬ 
ταφέρει, κατέχει ή διανέμει πρόδρομες ουσίες που 
αναφέρονται στους πίνακες I, II, III του άρθρου 9 του 
παρόντος νόμου, ή όργανα ή σκεύη, γνωρίζοντας ότι 
χρησιμοποιούνται ή πρόκειται να χρησιμοποιηθούν για 
την παράνομη παραγωγή, καλλιέργεια ή παρασκευή 
ναρκωτικών ή εν γένει για σκοπούς διαφορετικούς από 
εκείνους για τους οποίους οι πρόδρομες αυτές ουσίες 
εισήχθησαν, εξήχθησαν, διακομίστηκαν ή μεταποιήθηκαν. 

στ) Καλλιεργεί ή συγκομίζει οποιοδήποτε φυτό του 
γένους της κάνναβης, το φυτό της μήκωνος της υ- 
πνοφόρου, οποιοδήποτε είδος φυτού του γένους ερυ- 
θρόξυλο, καθώς και οποιοδήποτε άλλο φυτό από το 
οποίο παράγονται ναρκωτικές ουσίες. 

ζ) Κατέχει ή μεταφέρει ναρκωτικά με οποιονδήποτε 
τρόπο ή μέσο είτε στο έδαφος της επικράτειας είτε 
παραπλέοντας ή διασχίζοντας την αιγιαλίτιδα ζώνη είτε 
ιπτάμενος στον ελληνικό εναέριο χώρο. 

η) Αποστέλλει ή παραλαμβάνει εν γνώσει του δέματα, 
δείγματα χωρίς εμπορική αξία ή επιστολές που περιέ¬ 
χουν οποιοδήποτε ναρκωτικό ή δίνει εντολή σε άλλον 
για όμοια αποστολή ή παραλαβή. 

θ) Διαθέτει σε άλλους οποιονδήποτε χώρο για χρήση 
ναρκωτικών ή διευθύνει κατάστημα στο οποίο γίνεται 
κατά σύστημα χρήση ναρκωτικών ή αποτελεί μέλος του 
προσωπικού τέτοιου καταστήματος και γνωρίζει τη χρή¬ 
ση αυτή. 

ι) Συντελεί με οποιονδήποτε τρόπο στη διάδοση της 
χρήσης των ναρκωτικών. 

ια) Νοθεύει ή πωλεί νοθευμένα είδη του μονοπωλίου 
ναρκωτικών. 

ιβ) Καταρτίζει πλαστή, νοθεύει ή χρησιμοποιεί πλαστή 
ή νοθευμένη ιατρική συνταγή χορήγησης ναρκωτικών 
ουσιών με σκοπό τη διακίνησή τους. 

ιγ) Οργανώνει, χρηματοδοτεί, κατευθύνει ή εποπτεύει 
με οποιονδήποτε τρόπο την τέλεση κάποιας από τις 
ανωτέρω αναφερόμενες πράξεις ή δίνει σχετικές οδη¬ 
γίες ή εντολές. 

2. Αν η πράξη έχει τελεστεί με περισσότερους τρό¬ 
πους από τους προβλεπόμενους στην προηγούμενη 
παράγραφο, αφορά όμως την ίδια ποσότητα ναρκωτικών, 
στον υπαίτιο επιβάλλεται μία μόνο ποινή, κατά την 
επιμέτρηση της οποίας λαμβάνεται υπόψη η συνολική 
εγκληματική δράση του". 

Άρθρο 11 

Το άρθρο 6 του ν. 1729/1987 αντικαθίσταται ως εξής: 

"Άρθρο 6 

Διακεκριμένες περιπτώσεις 

1. Με κάθειρξη τουλάχιστον δεκαπέντε (15) ετών και 
με χρηματική ποινή πέντε εκατομμυρίων (5.000.000) δρχ. 
μέχρι εκατόν πενήντα εκατομμυρίων (150.000.000) δρχ. 
τιμωρείται ο παραβάτης του άρθρου 5: α) Αν με τη 
διάπραξη του εγκλήματος τούτου διευκόλυνε ή απέ¬ 
κρυψε τη διάπραξη άλλων εγκλημάτων και β) Αν είναι 


υπάλληλος (άρθρο 13 στοιχ. α' του Π.Κ.), ο οποίος 
λόγω της υπηρεσίας του ασχολείται με τα ναρκωτικά 
και ιδίως με τη φύλαξή τους ή τη δίωξη των παραβατών 
του νόμου αυτού ή το έγκλημα συνδέεται με την 
υπηρεσία του. 

2. Με τις ποινές της προηγούμενης παραγράφου 
τιμωρείται ο υπαίτιος της πράξης του άρθρου 5 παρ. 
1 στοιχ. γ' του νόμου αυτού, εφόσον ανήκει στο προ¬ 
σωπικό των καταστημάτων ή των ιδρυμάτων στα οποία 
τέλεσε την πράξη. 

3. Με τις ποινές της παραγράφου 1 τιμωρείται και 
όποιος: 

α) Εισάγει ναρκωτικά ή διευκολύνει την εισαγωγή ή 
διακίνησή τους σε σχολικές μονάδες οποιοσδήποτε 
βαθμίδας και εκπαιδευτικά ιδρύματα ή άλλες μονάδες 
κατάρτισης, επιμόρφωσης ή μετεκπαίδευσης, εκτός αν 
η εισαγωγή έγινε για την εκτέλεση εγκεκριμένου εκ¬ 
παιδευτικού ή ερευνητικού προγράμματος. 

β) Εισάγει ναρκωτικά, διευκολύνει την εισαγωγή ή 
διακίνησή τους σε χώρους άθλησης, κατασκηνώσεων, 
ορφανοτροφείων, φροντιστηρίων ή χώρους παροχής 
κοινωνικών υπηρεσιών ή διαμονής των ενόπλων δυνά¬ 
μεων ή σε χώρους συγκέντρωσης μαθητών ή σπουδα¬ 
στών για εκπαιδευτικούς ή αθλητικούς σκοπούς ή για 
κοινωνική δραστηριότητα. 

γ) Πωλεί, προσφέρει, διαθέτει, διανέμει ναρκωτικά σε 
τρίτους με οποιονδήποτε τρόπο σε χώρους που βρί¬ 
σκονται σε άμεση γειτνίαση με τους παραπάνω χώρους 
ή μεσολαβεί σε κάποια από τις πράξεις αυτές". 

Άρθρο 12 

Κατάχρηση ιδιότητας γιατρών και φαρμακοποιών 

Οι παράγραφοι 2,3 και 4 του άρθρου 7 του ν. 1729/1987 
αντικαθίστανται ως ακολούθως, η δε παρ, 5 του ιδίου 
άρθρου καταργείται. 

"2. Χορήγηση ουσιών για υποκατάσταση της εξάρτησης 
απαγορεύεται. Κατ' εξαίρεση επιτρέπεται να χορηγούν 
ουσίες για υποκατάσταση της εξάρτησης ειδικές δη¬ 
μόσιες μονάδες στις οποίες δίδεται η σχετική άδεια με 
απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων, που εκδίδεται ύστερα από σύμφωνη 
γνώμη του Ο.ΚΑ.ΝΑ.. Στην απόφαση πρέπει να καθο Τ 
ρίζονται ειδικώς οι ουσίες των οποίων επιτρέπεται η 
χορήγηση και οι όροι κάτω από τους οποίους θα 
χορηγούνται. * 

Επίσης επιτρέπεται από ειδικές δημόσιες μονάδες 
απεξάρτησης η χορήγηση ανταγωνιστικών ουσιών που 
αδρανοποιούν τους υποδοχείς των οπιούχων. 

Οποιος χορηγεί ναρκωτικές ουσίες για την υποκα¬ 
τάσταση της εξάρτησης κατά παράβαση της πιο πάνω 
Υπουργικής απόφασης, τιμωρείται με τις ποινές του 
άρθρου 5 του παρόντος νόμου. 

3. Γ ιατρός, που χορηγεί ναρκωτικές ουσίες του άρθρου 
4 για θεραπευτικούς σκοπούς, οφείλει: α) Να χρησιμο¬ 
ποιεί διπλότυπες συνταγές, απλές μεν για τις ουσίες 
του πίνακα Δ, θεωρημένες δε από το Υπουργείο Υγείας, 
Πρόνοιας και Κοινωνικών Ασφαλίσεων για τις ουσίες 
των πινάκων Α εως Γ, και β) Να φυλάσσει το στέλεχος 
επί τρία έτη. Ο παραβάτης των εδ. α’ και β' τιμωρείται 
με φυλάκιση και με στέρηση της άδειας άσκησης του 
επαγγέλματος. Περίληψη της καταδικαστικής απόφασης 

δημοσιεύεται σε ημερήσια εφημερίδα του τόπου όπου 
ο καταδικασμένος ασκεί το επάγγελμά του. 

4. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, που εκδίδεται ύστερα από 
γνωμοδότηση της Επιτροπής Ναρκωτικών του άρθρου 
2 του νόμου αυτού και δημοσιεύεται στην Εφημερίδα 
της Κυβερνήσεως, δύναται να καθορίζονται οι όροι και 
οι προϋποθέσεις διάθεσης των ουσιών που αναφέρονται 
στο άρθρο 4 παρ. 3 και 4 του παρόντος νόμου, υπό 
μορφή σκευασμάτων ή ιδιοσκευασμάτων, οποιοσδήποτε 
φαρμακευτικής μορφής, καθώς και οι λεπτομέρειες συ- 
νταγογράφησης αυτών, ο τύπος και το σχήμα της 
διπλότυπης συνταγής. Για τις ουσίες του πίνακα Δ του 
άρθρου 4 παρ. 3 η συνταγή μπορεί να είναι απλή 
επαναλαμβανόμενη. Με όμοια απόφαση ορίζονται τα 
σκευάσματα ή ιδιοσκευάσματα, που υπάγονται στους 
πίνακες του άρθρου 4, παρ. 4". 

Άρθρο 13 

Το άρθρο 8 του ν. 1729/1987 αντικαθίσταται ως εξής: 

"Άρθρο 8 

Επιβαρυνπκές περιστάσεις 

Με ισόβια κάθειρξη και με χρηματική ποινή δέκα 
εκατομμυρίων (10.000.000) δραχμών μέχρι διακοσίων 
εκατομμυρίων (200.000.000) δραχμών τιμωρείται ο πα¬ 
ραβάτης των άρθρων 5, 6 και 7 του παρόντος νόμου, 
αν είναι υπότροπος ή ενεργεί κατ' επάγγελμα ή κατά 
συνήθεια ή ενεργεί με σκοπό να προκαλέσει τη χρήση 
ναρκωτικών ουσιών από ανήλικους ή χρησιμοποιεί με 
οποιονδήποτε τρόπο ανήλικα πρόσωπα κατά την τέλεση 
των παραπάνω πράξεων ή μετέρχεται κατά την τέλεση 
των πράξεων αυτών ή προς το σκοπό διαφυγής του 
τη χρήση όπλων ή οι περιστάσεις τέλεσης μαρτυρούν 
ότι είναι ιδιαίτερα επικίνδυνος ή ενεργεί υπό τις προϋ¬ 
ποθέσεις του άρθρου 1 παρ. 1 του ν. 1916/1990. Ως 
υπότροπος θεωρείται όποιος έχει καταδικασθεί αμετά- 
κλητα για παράβαση της νομοθεσίας περί ναρκωτικών 
σε βαθμό κακουργήματος εντός της προηγούμενης 
δεκαετίας ή σε βαθμό πλημμελήματος εντός της προη¬ 
γούμενης πενταετίας". 

Άρθρο 14 

Το άρθρο 12 του ν. 1729/1987 αντικαθίσταται ως 
εξής: 

“Άρθρο 12 

Χρήστες ναρκωτικών ουσιών 

1. Όποιος για δική του αποκλειστικά χρήση προμη¬ 
θεύεται ή κατέχει με οποιονδήποτε τρόπο ναρκωτικά 
σε ποσότητα, που αποδεδειγμένα εξυπηρετεί αποκλει¬ 
στικά τις δικές του ανάγκες ή κάνει χρήση τους, ή 
καλλιεργεί φυτά κάνναβης σε αριθμό ή έκταση που 
δικαιολογούνται μόνο για δική του αποκλειστικά χρήση, 
τιμωρείται με φυλάκιση. Η διαπίστωση της εξυπηρέτησης 
της αποκλειστικά δικής του ανάγκης για τη συγκεκριμένη 
ουσία, γίνεται με συνεκτίμηση του είδους, της ποσότητας 
και της καθαρότητας της ουσίας, καθώς και των δια¬ 
γνωστικών στοιχείων των αναφερομένων στο άρθρο 13 
του παρόντος νόμου. Με αποφάσεις του Υπουργού 
Υγείας, Πρόνοιας και Κοινωνικών Ασφαλίσεων μπορεί 
να προσδιορίζονται τα όρια ποσότητας της κάθε επί 
μέρους ναρκωτικής ουσίας, που θεωρείται ότι καλύπτει 


τις ανάγκες ενός χρήστη, έστω και τοξικομανούς, για 
ορισμένο χρόνο. Κατά την επιμέτρηση της ποινής λαμ- 
βάνεται υπόψη ο βαθμός βλαπτικότητας της κάθε ναρ¬ 
κωτικής ουσίας και ιδιαίτερα η κατηγορία, στην οποία 
ανήκει. 

2. Αν ο υπαίτιος κάποιας από τις αξιόποινες πράξεις 
του εδ. α’ της προηγούμενης παραγράφου δεν έχει 
τιμωρηθεί προηγουμένως για έγκλημα του παρόντος 
νόμου, ούτε έχει κριθεί ως μη τιμωρητέος, σύμφωνα 
με την επόμενη παράγραφο του άρθρου αυτού και 
δηλώσει μετά την άσκηση της ποινικής δίωξης εναντίον 
του, ότι επιθυμεί την παρακολούθηση συμβουλευτικού 
θεραπευτικού προγράμματος, ο εισαγγελέας με αιτιο¬ 
λογημένη διάταξή του και έγκριση του εισαγγελέα ε- 
φετών, το δικαστικό συμβούλιο ή το δικαστήριο μπορεί 
να αναστείλει την πρόοδο της δίκης και να ορίσει το 
πρόγραμμα που οφείλει αυτός να παρακολουθήσει. Αν 
ο κατηγορούμενος υπαιτίως δεν παρακολουθεί καθόλου 
ή παρακολουθεί πλημμελώς το πρόγραμμα ή τηρεί στάση 
ασυμβίβαστη με τη σωστή εκτέλεση του προγράμματος, 
και τούτο βεβαιωθεί με έγγραφο του διευθυντή του 
προγράμματος προς τον αρμόδιο ανακριτή ή εισαγγελέα, 
ή αν επακολουθήσει καταδίκη του για νέο έγκλημα 
προβλεπόμενο από τον παρόντα νόμο, το δικαστήριο 
ανακαλεί την περί αναστολής της δίκης απόφαση και 
δικάζεται κατ’ ουσίαν η υπόθεση. Αν ο υπαίτιος παρα¬ 
κολουθήσει με επιτυχία το θεραπευτικό πρόγραμμα, επί 
εξάμηνο τουλάχιστον, σύμφωνα με έγγραφη βεβαίωση 
του διευθυντή του προγράμματος στον αρμόδιο ανακριτή 
ή εισαγγελέα και σύμφωνη γνώμη περί αποθεραπείας, 
έπειτα από ψυχιατρική πραγματογνωμοσύνη και εργα¬ 
στηριακή εξέταση ενός από τους φορείς του επόμενου 
άρθρου, παρ. 2, το αρμόδιο δικαστικό συμβούλιο ή το 
δικαστήριο μπορεί να κρίνει το δράστη ατιμώρητο. 

3. Βούλευμα ή απόφαση, ότι ο υπαίτιος δεν πρέπει 
να τιμωρηθεί, μπορεί να εκδοθεί και ο δράστης της 
παρ. 1 του παρόντος να κριθεί ατιμώρητος χωρίς να 
διαταχθεί προηγουμένως η από μέρους του παρακο¬ 
λούθηση θεραπευτικού προγράμματος, όταν το δικα¬ 
στικό συμβούλιο ή το δικαστήριο, εκτιμώντας τις περι¬ 
στάσεις κάτω από τις οποίες τελέστηκε η πράξη και 
την προσωπικότητα του δράστη, κρίνει ότι η αξιόποινη 
πράξη ήταν τελείως συμπτωματική και δεν είναι πιθανό 
να επαναληφθεί αυτή ή κάποια άλλη του παρόντος 
νόμου. Σε κάθε περίπτωση το συμβούλιο ή το δικαστήριο 
μπορεί να επιβάλλει στον κρινόμενο ατιμώρητο δράστη 
έναν ή περισσότερους όρους του άρθρου 100 Α παρ. 
2 του Π.Κ.. Το ως άνω βούλευμα ή η απόφαση υπόκεινται 
σε έφεση και σε αναίρεση". 

Άρθρο 15 

Το άρθρο 13 του ν. 1729/1987 αντικαθίσταται ως 
εξής: 

“Άρθρο 13 

Χρήστες ναρκωτικών ουσιών που υποβάλλονται 
σε ειδική μεταχείριση 

1. Όσοι απέκτησαν την έξη της χρήσης ναρκωτικών 
ουσιών και δεν μπορούν να την αποβάλλουν με τις 
δικές τους δυνάμεις, υποβάλλονται σε ειδική μεταχείριση 
κατά τους όρους του νόμου αυτού. 

2. Η συνδρομή ή μη των προϋποθέσεων της προη¬ 
γούμενης παραγράφου στο πρόσωπο κατηγορούμενου 

ή κατάδικου διαπιστώνεται από το δικαστήριο. Για το 
σκοπό αυτόν το δικαστήριο μπορεί να διατάξει ψυχια- 
τροδικαστική πραγματογνωμοσύνη και εργαστηριακή ε¬ 
ξέταση, προκειμένου να καθοριστεί αν πράγματι υπάρχει 
εξάρτηση, καθώς και το είδος και η έκταση αυτής κατά 
τα αναφερόμενα ειδικότερα στην παρ, 3. Η πραγματο¬ 
γνωμοσύνη διεξάγεται από τα ειδικά δημόσια κέντρα 
απεξάρτησης, από τις ψυχιατρικές κλινικές και τα Ερ¬ 
γαστήρια Ιατροδικαστικής και Τοξικολογίας των Α.Ε.Ι. 
της χώρας, τις Ιατροδικαστικές Υπηρεσίες, εφόσον 
διαθέτουν ειδικά Εργαστήρια ή από τα νομαρχιακά ή 
περιφερειακά νοσοκομεία, που έχουν τη δυνατότητα να 
διεξαγάγουν τέτοια πραγματογνωμοσύνη με αντίστοιχες 
κλινικές και εργαστήρια. Πίνακας με τις υπηρεσίες που 
πληρούν τις προϋποθέσεις για την πραγματογνωμοσύνη 
διαβιβάζεται ανά έτος στον αρμόδιο εισαγγελέα με 
ευθύνη των υπουργείων που τις εποπτεύουν. Σε εξαι¬ 
ρετικές περιπτώσεις επιτρέπεται η ανάθεση πραγμα¬ 
τογνωμοσύνης σε 3 πραγματογνώμονες γιατρούς, από 
τους οποίους ο ένας τουλάχιστον ψυχίατρος κατά 
προτίμηση κρατικούς λειτουργούς ή διορισμένους πρα- 
γματογνώμονες στον Πίνακα Πραγματογνωμόνων κατ' 
άρθρο 185 του Κ.Π.Δ . Η πραγματογνωμοσύνη διεξά¬ 
γεται σύμφωνα με τις διατυπώσεις που ορίζει κοινή 
υπουργική απόφαση των Υπουργών Υγείας, Πρόνοιας 
και Κοινωνικών Ασφαλίσεων και Δικαιοσύνης. 

3. Ο ενεργών την προανάκριση ή κυρία ανάκριση 
διατάσσει υποχρεωτικά τη διενέργεια πραγματογνωμο¬ 
σύνης, εάν υποβληθεί ισχυρισμός του κατηγορουμένου 
ότι είναι τοξικομανής εντός 24 ωρών από τη σύλληψή 
του ή κατά την αρχική απολογία του, ο οποίος κατα- 
χωρείται στην έκθεση σύλληψης, εξέτασης ή απολογίας. 
Η πραγματογνωμοσύνη διατάσσεται το αργότερο εντός 
24 ωρών από τη σύλληψη ή την αρχική απολογία του 
δράστη. Οι πραγματογνώμονες εξετάζουν τον κατηγο¬ 
ρούμενο αμέσως μόλις τους γνωστοποιηθεί η σχετική 
παραγγελία και σε κάθε περίπτωση το αργότερο εντός 
48 ωρών συντάσσουν δε και υποβάλλουν την έκθεσή 
τους όσο το δυνατόν ταχύτερα. Αν οι πραγματογνώ- 
μονες αποφανθούν ότι υπάρχει εξάρτηση, πρέπει να 
καθορίσουν και το είδος της (σωματική ή ψυχική) κι αν 
είναι δυνατόν το βαθμό της, το συνήθως χρησιμοποιού¬ 
μενο ναρκωτικό (εξαρτησιογόνο), την ημερήσια δόση, 
την κατάλληλη θεραπευτική αγωγή και αν τους ζητείται 
ειδικώς με την παραγγελία, την επίδραση της εξάρτησης 
στον καταλογισμό. 

4. Δράστης, στο πρόοωπο του οποίου συντρέχουν 
οι προϋποθέσεις της παρ. 1, αν είναι υπαίτιος τελέσεως: 
σ) της πράξεως του άρθρου 12 παρ. 1, παραμένει 
ατιμώρητος και εφαρμόζονται σ' αυτόν οι διατάξεις του 
άρθρου 14 του παρόντος νόμου, β) των πράξεων των 
άρθρων 5 ή 7 του παρόντος νόμου, τιμωρείται με 
πρόσκαιρη κάθειρξη μέχρι δέκα (10) ετών και με χρη¬ 
ματική ποινή διακοσίων χιλιάδων (200.000) δραχμών 
μέχρι δέκα εκατομμυρίων (10.000.000) δραχμών κι αν 
συντρέχει διακεκριμένη περίπτωση του άρθρου 6 ή 
επιβαρυντική περίσταση του άρθρου 8 τιμωρείται με 
πρόσκαιρη κάθειρξη και χρηματική ποινή πεντακοσίων 
χιλιάδων (500.000) δραχμών μέχρι εκατό εκατομμυρίων 
(100.000.000) δραχμών". 


Άρθρο 16 

Το άρθρο 14 του ν. 1729/1987 αντικαθίσταται ως 
εξής: 

•Άρθρο 14 

Ειδική μεταχείριση χρηστών 

1. Αν καταδικαστεί για οποιαδήποτε αξιόποινη πράξη, 
δράστης, στο πρόσωπο του οποίου συντρέχουν οι 
προϋποθέσεις του άρθρου .13 παρ. 1, το δικαστήριο 
μπορεί με την καταδικαστική απόφαση να διατάξει την 
εισαγωγή του προς σωματική απεξάρτηση, σε Ειδικό 
Θεραπευτικό Κατάστημα ή Ειδικό Τμήμα Καταστήματος 
Κράτησης. Αν η ανάγκη για τη σωματική αυτή απεξάρ¬ 
τηση προκόψει κατά τη διάρκεια της ανάκρισης, η 
εισαγωγή διατάσσεται από τον ανακριτή, μετά σύμφωνη 
γνώμη του εισαγγελέα, σε κατάλληλο Θεραπευτικό Ι¬ 
δρυμα ή Κατάστημα. Εαν ο παραπάνω δράστης δηλώσει 
ότι επιθυμεί να παρακολουθήσει θεραπευτικό πρόγραμμα 
απεξάρτησης, μπορεί το δικαστήριο με την καταδικαστική 
απόφαση να διατάξει την έκτιση μέρους της ποινής σε 
Ειδικό Θεραπευτικό Κατάστημα ή Ειδικό Τμήμα Κατα¬ 
στήματος Κράτησης, στο οποίο ο δράστης εισάγεται 
για ψυχική απεξάρτηση μέχρις αποθεραπείας του. Την 
εισαγωγή του δράστη σε Ειδικό Θεραπευτικό Κατάστημα 
ή Ειδικό Τμήμα Καταστήματος Κράτησης μπορεί να 
διατάξει και ο ανακριτής με σύμφωνη γνώμη του Ει^ 
σαγγελέα, εφόσον συντρέχουν οι προϋποθέσεις του 
άρθρου 13 παρ. 1. 

Ο χρόνος παραμονής στο Ειδικό Θεραπευτικό Κα¬ 
τάστημα ή στο Ειδικό Τμήμα του Καταστήματος Κρά¬ 
τησης υπολογίζεται ως χρόνος προσωρινής κράτησης 
ή σε περίπτωση καταδίκης σε ποινή κατά της ελευθερίας, 
ως χρόνος έκτισης της ποινής. 

2. Ο καταδικασθείς σε ποινή φυλακίσεως, που υπο¬ 
βάλλεται σε θεραπευτικό πρόγραμμα κατά την προη¬ 
γούμενη παράγραφο, μπορεί με βούλευμα του Συμβου¬ 
λίου Πλημμελειοδικών του τόπου της κρατήσεως μετά 
από γνώμη του επιστημονικού συμβουλίου του Ειδικού 
Θεραπευτικού Καταστήματος και σύμφωνη γνώμη ενός 
από τους φορείς του άρθρου 13 παρ. 2, να απολυθεί 
υπό όρο και προ της συμπληρώσεως του απαιτούμενου 
κατά τα άρθρα 105 επ. του Π.Κ. χρόνου, εφόσον έχει 
παρακολουθήσει με επιτυχία το πρόγραμμα απεξάρτη¬ 
σης. Το Συμβούλιο στην απόφασή του για υφ’ όρον 
απόλυση μπορεί να επιβάλλει στον απολυόμενο την 
υποχρέωση να εμφανίζεται ανά τακτά χρονικά διαστή¬ 
ματα σε Ειδικό Θεραπευτικό Κατάστημα Απεξάρτησης 
και να υποβάλλεται οε βιοχημικές, τοξικολογικές ή 
άλλες εξετάσεις. Αν απ' αυτές αποδειχθεί ότι επανήρ- 
χισε τη χρήση ναρκωτικών ή αν αρνείται ή παραλείπει 
να εξετάζεται, το Ειδικό Θεραπευτικό Κατάστημα υπο- 
χρεούται να ειδοποιεί τον εισαγγελέα πλημμελειοδικών, 
οπότε με βούλευμα του Συμβουλίου Πλημμελειοδικών 
η υφ' όρον απόλυση ανακαλείται. 

3. Αν το δικαστήριο κρίνει μη τιμωρητέο, κατά το 
άρθρο 13 παρ. 4 εδ. α’ ή αθωώσει για έλλειψη κατα¬ 
λογισμού δράστη, στο πρόσωπο του οποίου συντρέχουν 
οι προϋποθέσεις του άρθρου 13 παρ. 1, μπορεί εφόσον 
ο δράστης το επιθυμεί , να διατάξει την εισαγωγή του 
σε Ειδικό Θεραπευτικό Κατάστημα για σωματική απε- 

ξάρτηση. Αν μετά την σωματική απεξάρτηση ο δράστης 
δηλώσει ότι επιθυμεί να συνεχίσει τη θεραπεία για 
ψυχική απεξάρτηση, μπορεί να ακολουθήσει πρόγραμμα 
ψυχικής απεξάρτησης σε Ειδικό Θεραπευτικό Κατάστη¬ 
μα. 

4. Αν ο δράστης πάσχει από ψυχική νόσο μπορεί 
μετά τη σωματική απεξάρτηση να μεταχθεί σε κρατικό 
ψυχιατρικό νοσοκομείο, εφαρμοζομένων αναλόγως των 
άρθρων 69 και 70 του Π.Κ.. 

5. Το βούλευμα ή η απόφαση που κρίνει το δράστη 
ατιμώρητο βάσει των παραγρ. 2 και 3 του άρθρου 12, 
καθώς και η καταδικαστική απόφαση, όταν μετά επιτυχή 
παρακολούθηση του θεραπευτικού προγράμματος, ο 
καταδικασμένος απολύθηκε με όρους, σύμφωνα με τις 
διατάξεις των άρθρων 14 και 26 του παρόντος νόμου, 
καταχωρίζεται στο ποινικό μητρώο, γράφεται όμως μόνο 
στα αντίγραφα που προορίζονται για δικαστική χρήση". 

Άρθρο 17 

Η παράγραφος 1 του άρθρου 19 του ν. 1729/1987 
αντικαθίσταται ως εξής : 

"1. Σε περίπτωση καταδίκης για παράβαση των άρθρων 
5 έως και 9 του παρόντος νόμου το δικαστήριο, με 
την επιφύλαξη του τελευταίου εδαφίου, διατάσσει τη 
δήμευση όλων των πραγμάτων τα οποία προήλθαν από 
την πράξη, του τιμήματός τους, των κινητών και α¬ 
κινήτων που αποκτήθηκαν με το τίμημα αυτό, καθώς 
και των μεταφορικών μέσων και όλων των αντικειμένων 
τα οποία χρησιμέυσαν ή προορίζονταν για την τέλεση 
της πράξης, είτε αυτά ανήκουν στον αυτουργό είτε σε 
οποιονδήποτε από τους συμμέτοχους ή ακόμα και σε 
τρίτους που δεν συμμετείχαν στο έγκλημα, εφόσον 
γνώριζαν ότι τα αντικείμενα αυτά προορίζονταν για την 
τέλεση του εγκλήματος. Δήμευση μπορεί να διαταχθεί 
από το Αρμόδιο Δικαστήριο κατ' άρθρο 76 Π.Κ. ακόμη 
και όταν για την πράξη που έχει τελεστεί δεν καταδι¬ 
κάσθηκε ορισμένο πρόσωπο. 

Κατά τα λοιπά ισχύουν οι ρυθμίσεις της Σύμβασης 
Ην. Εθνών κατά της παράνομης διακίνησης ναρκωτικών 
φαρμάκων και ψυχοτρόπων ουσιών (ν. 1990/1991) και 
ιδία εκείνες του άρθρου 5 αυτής αναφορικά με τη 
δήμευση περιουσιακών στοιχείων. 

Όσα από τα τεχνικά μέσα που δημεύονται με τελε¬ 
σίδικη δικαστική απόφαση κρίνονται από τον Ο.ΚΑ.ΝΑ. 
ως άκρως απαραίτητα για την κάλυψη αναγκών των 
υπηρεσιών δίωξης ναρκωτικών αποδίδονται, κατά προ¬ 
τίμηση, στις υπηρεσίες που ενήργησαν την κατάσχεση 
ύστερα από αίτημά τους". 

Άρθρο 18 
Προανάκριση 

Η παράγραφος 4 του άρθρου 20 του ν. 1729/1987 
αντικαθίσταται ως εξής : 

“4. Οι προανακριτικοί υπάλληλοι της Ελληνικής Α¬ 
στυνομίας, του Λιμενικού Σώματος και της Τελωνειακής 
Υπηρεσίας μπορούν να καλούν για εξέταση μάρτυρες 
και να παίρνουν απολογίες κατηγορουμένων για πράξεις 
του νόμου αυτού, ανεξάρτητα αν οι μάρτυρες ή οι 
κατηγορούμενοι είναι κάτοικοι της περιφέρειάς τους. 
Επίσης μπορούν να μεταβαίνουν για τη διεξαγωγή των 
παραπάνω προανακριτικών πράξεων και έξω από την 


περιφέρειά τους, εφόσον πρόκειται για χώρο εδαφικής 
αρμοδιότητας του Σώματος στο οποίο ανήκουν ειδο¬ 
ποιώντας ταυτοχρόνως τον εισαγγελέα πλημμελειοδι- 
κών του τόπου στον οποίο διεξάγεται η προανακριτική 
πράξη. 

Άρθρο 19 

Κατάσχεση 

1. Η παράγραφος 2 του άρθρου 22 του ν. 1729/1987 
αντικαθίσταται ως εξής και προστίθενται παράγραφοι 3 
έως και 5 : 

"2. Η επιβληθείσα κατάσχεση καθώς και η ιδιότητα 
των κατασχεθέντων ως ναρκωτικών γνωστοποιείται α¬ 
μέσως από τον αρμόδιο ανακριτή ή τους κατά το άρθρο 
τούτο ανακριτικούς υπαλλήλους στον κατηγορούμενο, 
στον κύριο και στον κάτοχο των κατασχεθέντων ναρ¬ 
κωτικών, στον κύριο και στον κάτοχο του μεταφορικού 
μέσου ή άλλου αντικειμένου στο οποίο βρέθηκαν, εκτός 
αν κάποιος από αυτούς είναι άγνωστος ή απουσιάζει 
ή δεν είναι για κάποιο άλλο λόγο εφικτή η γνωστοποίηση. 
Συγχρόνως καλούνται οι ανωτέρω να δηλώσουν στο 
γνωστοποιούντα, αν αμφισβητούν την ιδιότητα των κα¬ 
τασχεθέντων ως ναρκωτικών. Για όλα αυτά γίνεται ρητή 
αναφορά στην έκθεση κατασχέσεως ή σε χωριστή έκ¬ 
θεση, την οποία υπογράφουν και εκείνοι στους οποίους 
γίνεται η γνωστοποίηση. Στην ίδια έκθεση γίνεται μνεία 
και της τυχόν αμφισβήτησης της ιδιότητας των κατα¬ 
σχεθέντων ως ναρκωτικών. Η αμφισβήτηση όμως αυτή 
μπορεί να γίνει και με έγγραφη δήλωση, που επιδίδεται 
στο γνωστοποιούντα το αργότερο τη μεθεπόμενη ερ¬ 
γάσιμη ημέρα της γνωστοποίησης. Δείγμα των κατα¬ 
σχεθέντων ναρκωτικών αποστέλλεται στα Εργαστήρια 
της Ιατροδικαστικής και Τοξικολογίας των Α.Ε.Ι. της 
χώρας μας ή στο Γενικό Χημείο του Κράτους ή σε 
κάποιο από τα παραρτήματά του για εξέταση και έρευνα. 

3. Αν δεν υπάρξει αμφισβήτηση ως προς την ιδιότητα 
των κατασχεθέντων ως ναρκωτικών, αυτά καταστρέ- 
φονται, αφού κρατηθεί ποσότητα επαρκής για δύο 
δείγματα προς διεξαγωγή πραγματογνωμοσύνης, καθώς 
και ο αριθμός συσκευασιών των ναρκωτικών που κα- 
ταστρέφονται, απαραίτητων για τη διεξαγωγή ερευνών. 
Η καταστροφή πρέπει να γίνεται αμέσως μετά την 
πάροδο της προθεσμίας για επίδοση της δήλωσης 
αμφισβήτησης και πάντως το αργότερο εντός δέκα 
ημερών από την πάροδο της προθεσμίας αυτής. 

4 . Αν υπάρξει αμφισβήτηση, οι κατασχεθείσες ουσίες 
φυλάσσονται μέχρι της καταστροφής τους ή της από¬ 
δοσής τους στον κύριο ή τον κάτοχό τους από την 
Αρχή που ενήργησε την κατάσχεση. Αμέσως μόλις 
περιέλθει στον εισαγγελέα ή στον ανακριτή η έκθεση 
πραγματογνωμοσύνης, για το αν τα κατασχεθέντα είναι 
ναρκωτικά, ο εισαγγελέας εισάγει, αυτεπαγγέλτως ή 
ύστερα από αίτηση του ανακριτή, την υπόθεση στο 
Συμβούλιο Πλημμελειοδικών, στο οποίο καλούνται πριν 
από τρεις τουλάχιστον ημέρες να παραστούν ο κατη¬ 
γορούμενος και κάθε άλλος ενδιαφερόμενος, εκτός αν 
είναι άγνωστος ή απουσιάζει ή δεν είναι για κάποιο 
άλλο λόγο εφικτή η κλήτευσή του. Το Συμβούλιο απο- 
φαίνεται αμετάκλητα για την καταστροφή ή απόδοση 
των ουσιών που κατασχέθηκαν, μπορεί δε να διατάξει 
και νέα πραγματογνωμοσύνη. Αν δια τάχθηκε καταστρο¬ 
φή, αυτή γίνεται αμέσως μετά την κοινοποίηση του 
βουλεύματος στον εισαγγελέα και πάντως το αργότερο 

εντός των επόμενων δέκα εργάσιμων ημερών. Σε ε¬ 
ξαιρετικά επείγουσες περιπτώσεις και ιδίως εάν πρό¬ 
κειται για κατάσχεση αυτοφυών φυτών ινδικής κάνναβης 
και υπνοφώρου μήκωνος, η καταστροφή τους μπορεί 
να διάταχθεί με κοινή διάταξη των αρμόδιων εισαγγελέα 
και ανακριτή και να πραγματοποιηθεί το ταχύτερο δυ¬ 
νατό. 

5. Το δικαστήριο διατάζει σε κάθε περίπτωση την 
καταστροφή των ναρκωτικών, αν για οποίονδήποτε λόγο 
δεν έγινε ή δεν διατάχθηκε σύμφωνα με τις προηγού¬ 
μενες παραγράφους. Η καταστροφή γίνεται ενώπιον 
επιτροπής, στην οποία προεδρεύει ο εισαγγελέας πλημ- 
μελειοδικών και μετέχει ο προϊστάμενος της διωκτικής 
αρχής που ενήργησε την προανάκριση και ο νομίατρος 
ή αναπληρωτές τους. Με κοινή απόφαση των Υπουργών 
Δικαιοσύνης, Δημόσιας Τάξης και Οικονομικών, καθο¬ 
ρίζονται τα μέσα και ο τόπος όπου θα γίνεται η 
καταστροφή, καθώς και κάθε λεπτομέρεια για την ε¬ 
φαρμογή των διατάξεων του άρθρου αυτού. Οι δαπάνες 
βαρύνουν τον προϋπολογισμό των αρμόδιων υπουρ¬ 
γείων" . 

2. Κατά τα λοιπά εφαρμόζονται οι σχετικές διατάξεις 
του Κ.Π.Δ.. 

Άρθρο 20 

Στην παρ. 3 του άρθρου 21 προστίθεται εδάφιο β’ 
που έχει ως εξής : 

"Αν ο εισαγγελέας εφετών κρίνει ότι δεν συντρέχουν 
σοβαρές ενδείξεις για την παραπομπή του κατηγορού¬ 
μενου στο ακροατήριο με απευθείας κλήση, εισάγει την 
υπόθεση με πρότασή του στο Συμβούλιο Εφετών που 
αποφασίζει σύμφωνα με όσα ορίζονται στα άρθρα 309- 
315 του Κ.Π.Δ.. 

Άρθρο 21 

Το άρθρο 24 του ν. 1729/1987 αντικαθίσταται ως 
εξής: 

"Άρθρο 24 

Μεταμέλεια 

Το Συμβούλιο Πλημμελειοδικών μπορεί με βούλευμα, 
που εκδίδεται ύστερα από πρόταση του εισαγγελέα 
Πλημμελειοδικών, να διατάσσει την αναστολή της α- 
σκηθείσας ποινικής δίωξης κατά του υπαίτιου κάποιας 
από τις πράξεις του άρθρου 5 του παρόντος νόμου, 
εφόσον : α) ο υπαίτιος πιθανολογείται ότι συντέλεσε 
με δική του πρωτοβουλία στην ανακάλυιίη ή εξάρθρωση 
συμμορίας διακινησεως ναρκωτικών ή στην ανακάλυψη 
και σύλληψη μεγαλέμπορου ναρκωτικών, β) δεν συντρέ¬ 
χει στο πρόσωπο του υπαίτιου διακεκριμένη περίπτωση 
ή επιβαρυντική περίσταση κατά τα άρθρα 6 και 8 του 
παρόντος νόμου και γ) η επικινδυνότητα του υπαιτίου 
και η βαρύτητα της πράξης του είναι καταδήλως μι¬ 
κρότερες από την επικινδυνότητα των προσώπων στην 
ανακάλυψη και σύλληψη των οποίων συντέλεσε και τη 
βαρύτητα των πράξεων που αυτά τέλεσαν. Την παρα¬ 
πάνω αναστολή μπορεί να διατάξει και το δικαστήριο. 

2. Η αναστολή της ποινικής δίωξης διατάσσεται για 
ορισμένο χρονικό διάστημα, προκειμένου να ανακαλυ¬ 
φθεί ή εξαρθρωθεί συμμορία ή συλληφθεί μεγαλέμπορος 
ναρκωτικών. 

3. Αν μετά την αναστολή της ποινικής δίωξης προκύψει 
ότι οι δοθείσες από τον υπαίτιο πληροφορίες δεν ήταν 
αληθινές ή ότι δεν επρόκειτο για συμμορία διακίνησης 


ναρκωτικών ή για μεγαλέμπορο ναρκωτικών, το σχετικό 
βούλευμα ή απόφαση ανακαλείται και συνεχίζεται κατά 
του υπαίτιου η ανασταλείσα ποινική δίωξη. 

4. Οι όροι της παρ. 1, αν επιβεβαιωθούν, συνιστούν 
ελαφρυνπκή περίσταση, ενώ το δικαστήριο μπορεί να 
διατάξει και την αναστολή εκτέλεσης της ποινής για - 
διάστημα 2-20 ετών, ανεξάρτητα αν συντρέχουν οι όροι 
των άρθρων 99 επ. του Π.Κ.. Αν οι παραπάνω όροι 
της παραγράφου 1 συντρέξουν μετά την αμετάκλητη 
καταδίκη του υπαίτιου, το δικαστικό συμβούλιο μπορεί 
να διατάξει την απόλυσή του από τις φυλακές υπό 
όρους και χωρίς τη συνδρομή των προϋποθέσεων του 
άρθρου 105 του Π.Κ., εφόσον κρίνει ότι η τυχόν βρα¬ 
δύτητα του υπαίτιου να αποκαλύψει σας αρμόδιες αρχές 
τα στοιχεία που γνώριζε, ήταν δικαιολογημένη. 

5. Οι διατάξεις του άρθρου 14 του ν. 1916/1990 για 
την προστασία του κατηγορούμενου εφαρμόζονται α- 
ναλόγως". 

Άρθρο 22 

Προστίθεται στο ν. 1729/1987 άρθρο 25Β', που έχει 
ως εξής : 

"Άρθρο 25Β 

Πράξεις ελεγκτικών οργάνων 

1. Δεν είναι άδικη η πράξη αστυνομικού, τελωνειακού 
ή λιμενικού υπαλλήλου που με εντολή του αρμόδιου 
για τη δίωξη ναρκωτικών προϊσταμένου του και με 
σκοπό την ανακάλυψη ή σύλληψη προσώπου, που δια- 
πράττει έγκλημα από τα ανάφερόμενα στα άρθρα 5 και 
8 του ν. 1729/1987, εμφανίζεται ως υποψήφιος αγο¬ 
ραστής ή μεταφορέας ή εν γένει ενδιαφερόμενος γαι 
τη διακίνηση, φύλαξη ή διάθεση ναρκωτικών. Το ίδιο 
ισχύει και για τον ιδιώτη που με αυτόν το σκοπό ενεργεί 
ύστερα από πρόταση της αρμόδιας για τη δίωξη ναρ¬ 
κωτικών αστυνομικής υπηρεσίας. Οφείλει όμως στην 
περίπτωση αυτήν, ο επικεφαλής της υπηρεσίας αυτής 
να ειδοποιήσει προηγουμένως, έστω και τηλεφωνικώς, 
τον αρμόδιο εισαγγελέα πλημμελειοδικών. 

2. Επίσης δεν είναι άδικη η πράξη αστυνομικού, 
τελωνειακού ή λιμενικού υπαλλήλου, όταν ύστερα από 
βάσιμη καταγγελία ή ισχυρές υπόνοιες, ενεργεί έρευνα 
σε μεταφορικό μέσο για την ανεύρευση ναρκωτικών". 

Άρθρο 23 
Ειδικές διατάξεις 

1. Σε περίπτωση εγκλήματος προμήθειας ή χρήσης 
κατ' άρθρο 12 παρ. 1 ή πλημμελήματος κατά της 
ιδιοκτησίας ή περιουσίας που φέρεται ότι ετελέσθη για 
να διευκολυνθεί η προμήθεια ή χρήση ναρκωτικών, ο 
εισαγγελέας πλημμελειοδικών με αιτιολογημένη διάταξή 
του μπορεί με έγκριση του εισαγγελέα εφετών να 
αναβάλλει για ορισμένο χρόνο, που μπορεί να παρα- 
τείνεται, την άσκηση της ποινικής δίωξης, αν λάβει 
γνώση από έκθεση του διευθυντή Ειδικού Θεραπευτικού 
Καταστήματος ότι ο δράστης έχει προσέλθει οικειοθε- 
λώς και υποβάλλεται σε θεραπεία. Αν ο δράστης συ¬ 
μπληρώσει με επιτυχία το θεραπευτικό πρόγραμμα σύμ¬ 
φωνα με έγγραφη βεβαίωση και έκθεση του διευθυντή 
του καταστήματος και ψυχιατροδικαστική πραγματογνω¬ 
μοσύνη, κατά τις διατάξεις του άρθρου 13 του παρόντος 
νόμου, ο εισαγγελέας πλημμελειοδικών με αιτιολογημένη 
διάταξή του, και έπειτα από έγκριση του εισαγγελέα 

εφετών, μπορεί να απόσχει οριστικά από την ποινική 
δίωξη. 

2. Τα στοιχεία που αναφέρονται στις παραπάνω εκ¬ 
θέσεις του διευθυντή του Θεραπευτικού Καταστήματος 
είναι απόρρητα και απαγορεύεται η ανακοίνωσή τους 
από οποιονδήποτε άλλον, εκτός από τον ίδιο το χρήστη 
ναρκωτικών που υποβλήθηκε σε θεραπεία. 

3. Κατά τη διάρκεια της θεραπευτικής αγωγής, χο¬ 
ρηγείται αναβολή στράτευσης που διακόπτεται με γρα¬ 
πτή βεβαίωση του διευθυντή του Κέντρου, μετά την 
ολοκλήρωση ή τη διακοπή της θεραπευτικής αγωγής. 

4. Ως χρόνος θεραπευτικού προγράμματος θεωρείται 
ο εγκεκριμένος χρόνος του προγράμματος κοινωνικής 
επανένταξης. Η βεβαίωση αποθεραπείας, που εκδίδεται 
από το κατάστημα, αποτελεί πλήρη απόδειξη για κάθε 
νόμιμη χρήση. Ειδικά για την επαγωγή των έννομων 
αποτελεσμάτων, που προβλέπονται στα άρθρα 12 και 
14 του παρόντος νόμου, απαιτείται και σύμφωνη βε¬ 
βαίωση από έναν εκ των επιστημονικών φορέων του 
άρθρου 13 παρ. 2 έπειτα από ψυχιατρική πραγματο¬ 
γνωμοσύνη και εργαστηριακές εξετάσεις του υπό θε¬ 
ραπεία τελούντος. 

5. Τα ευεργετήματα των παρ. 1 και 3 του παρόντος 
άρθρου παρέχονται δύο φορές. 

6. Οι διατάξεις του άρθρου αυτού εφαρμόζονται ε¬ 
φεξής για όλα τα θεραπευτικά καταστήματα που ιδρύο¬ 
νται υπό την εποπτεία του Ο.ΚΑ.ΝΑ. και πς προϋπο¬ 
θέσεις του άρθρου 1 του παρόντος νόμου. Για τα ήδη 
ιδρυθέντα και λειτουργούντα ιδρύματα της παραγράφου 
5 του άρθρου 1 του ν. 1729/1987, διατηρούνται σε ισχύ 
οι διατάξεις που προβλέπονται από το άρθρο 26 του 
ν. 1729/1987. 

Άρθρο 24 

Το άρθρο 27 του ν. 1729/1987 αντικαθίσταται ως 
εξής: 

"Άρθρο 27 
Διάθεση εσόδων 

Τα έσοδα από χρηματικές ποινές ή μετατροπές ποι¬ 
νών, που επιβάλλονται για παραβάσεις του νόμου αυτού 
ως και από δημεύσεις, εισάγονται στον προϋπολογισμό 
του Κράτους, υπό ίδιο κωδικό αριθμό εσόδου. Με βάση 
το έσοδο αυτό και ύστερα από πρόταση του Ο.ΚΑ.ΝΑ. 
εγγράφονται στους προϋπολογισμούς εξόδων των συ- 
ναρμόδιων υπουργείων σχετικές πιστώσεις που διατί¬ 
θενται για την αντιμετώπιση του προβλήματος των 
ναρκωτικών. Με κοινή απόφαση των Υπουργών Οικο¬ 
νομικών, Δικαιοσύνης και Υγείας, Πρόνοιας και Κοινω¬ 
νικών Ασφαλίσεων καθορίζονται οι λεπτομέρειες εφαρ¬ 
μογής του παρόντος άρθρου*. 

Άρθρο 25 

1* Με προεδρικό διάταγμα που εκδίδεται με πρόταση 
του Υπουργού Δικαιοσύνης, δύναται να κωδικοποιηθούν 
σε ενιαίο κείμενο οι διατάξεις του παρόντος νόμου και 
των σε εκτέλεση αυτού προεδρικών διαταγμάτων και 
αποφάσεων, καθώς και κάθε σχετική με τα ναρκωτικά 
νομοθεσία. 

2. Κατά την κωδικοποίηση επιτρέπεται, εφόσον αυτό 
κρίνεται αναγκαίο, νέα αρίθμηση των άρθρων και κα¬ 
τάταξη των παραγράφων και εδαφίων, ο σχηματισμός 


νέων άρθρων, η απάλειψη διατάξεων που έχουν ρητώς 
καταργηθεί και γενικά κάθε αναπροσαρμογή του νομο¬ 
θετικού υλικού, εφόσον αυτή κρίνεται αναγκαία για τη 
σαφήνεια και πληρότητα της κωδικοποίησης, χωρίς όμως 
να αλλοιωθεί η έννοια των ισχυουσών διατάξεων. 

3. Η κωδικοποίηση αυτή ανατίθεται σε νομοπαρα¬ 
σκευαστική επιτροπή. 

Άρθρο 26 

Καταργούμενες διατάξεις 

Από τη έναρξη ισχύος του παρόντος νόμου καταρ- 
γούνται : 

Οι παράγραφοι 1, 2 και 3 του άρθρου 1 και τα άρθρα 
23, 26, (με την επιφύλαξη της παρ. 6 του άρθρου 23 
του παρόντος) και 29 του ν. 1729/1987, καθώς και 
άλλη διάταξη που είναι αντίθετη προς τις διατάξεις του 
νόμου αυτού. 

Άρθρο 27 

Στο διατηρούμενο εν ισχύι αρχικό άρθρο 26 του ν. 
1729/1987 προστίθεται παράγραφος έχουσα ως εξής: 

Ανεξαρτήτως των όρων των διατάξεων του έκτου 
κεφαλαίου του γενικού μέρους του Ποινικού Κώδικα, 
αν κάποιος ολοκλήρωσε το θεραπευτικό πρόγραμμα 
του ΚΕ.ΘΕ.Α. με επιτυχία και καταδικαστεί για εγκλήματα 
προβλεπόμενα από τον Ποινικό Κώδικα σε βαθμό πλημ¬ 
μελήματος, που έχουν σχέση με το πάθος της τοξι¬ 
κομανίας και που εκτελέστηκαν πριν από την εισαγωγή 
του στη θεραπευτική κοινότητα, η εκτέλεση της ποινής 
αναστέλλεται υποχρεωτικά για ορισμένο χρονικό διά¬ 
στημα, που δεν μπορεί να είναι κατώτερο από τρία (3) 
και ανώτερο από έξι (6) χρόνια. Μοναδική απόδειξη 
της αποθεραπείας του είναι η βεβαίωση που εκδίδεται 
από το ΚΕ.ΘΕ.Α.. Όσοι έχουν καταδικαστεί και εκτίουν 
την ποινή τους, μπορούν να υποβάλλουν στο δικαστήριο 
που εξέδωσε την απόφαση σχετική αίτηση. Η ανωτέρω 
αναστολή δεν ανακαλείται, έστω και αν συντρέχουν οι 
όροι του άρθρου 101 του Ποινικού Κώδικα". 

Άρθρο 28 

Στο άρθρο 38 του ν. 2072/1992 "Ρύθμιση επαγγέλ¬ 
ματος ειδικού τεχνικού, προθετικών και ορθωτικών κα¬ 
τασκευών και λοιπών ειδών αποκατάστασης και άλλες 
διατάξεις" (ΦΕΚ 125 Α') προστίθεται εδάφιο ως ακο¬ 
λούθως: 

"Επίσης οι με κληρονομική σιδηροβλαστική αναιμία 
πάσχοντες, προστατεύονται από όλες τις διατάξεις που 
προστατεύονται και οι με μεσογειακή αναιμία πάσχο¬ 
ντες". 

Άρθρο 29 

Στο άρθρο 43 του ν. 1759/1988, που συμπληρώθηκε 
με το άρθρο 39 του ν. 2072/1992, προστίθεται νέα 
παράγραφος με αριθμό 5 που έχει ως εξής: 

"5. Ιατροί του Ε.Σ.Υ. με ειδικότητα που υπηρετούν 
σε κέντρα υγείας ή νοσοκομεία μπορούν κατόπιν αι- 
τήσεώς τους να μετατίθενται σε νοσοκομεία ή κέντρα 
υγείας άγονων Α' περιοχών σε κενή ομοιόβαθμη θέση, 
με απόφαση του Υπουργού Υγείας, Πρόνοιας και Κοι¬ 
νωνικών Ασφαλίσεων". 

Άρθρο 30 

1. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων ρυθμίζεται κάθε θέμα σχετικό 
με την εκπόνηση, την έκδοση και την προμήθεια των 
βιβλίων που χορηγούνται στους μαθητές των Μέσων 
Τεχνικών Επαγγελματικών Νοσηλευτικών Σχολών 
(Μ.Τ.Ε.Ν.Σ.) αρμοδιότητας του Υπουργείου Υγείας, Πρό¬ 
νοιας και Κοινωνικών Ασφαλίσεων. 

2. Με κοινή απόφαση των Υπουργών Υγείας, Πρόνοιας 
και Κοινωνικών Ασφαλίσεων και Εθνικής Παιδείας και 
Θρησκευμάτων, δάναται όπως ανατεθεί το αντικείμενο 
της προηγούμενης παραγράφου, μερικά ή ολικά, στον 
Οργανισμό Εκδόσεως Σχολικών βιβλίων (Ο.Ε.Δ.Β.) κα- 
θοριζομένων συγχρόνως και των εκατέρωθεν δικαιω¬ 
μάτων και υποχρεώσεων μεταξύ του Ο.Ε.Δ.Β. και των 
Μ.Τ.Ε.Ν.Σ.. 

3. Η επιλογή των κατάλληλων διδακτικών βιβλίων 
γίνεται μετά από γνωμοδότηση της επιτροπής αξιολό¬ 
γησης, με σύμφωνη γνώμη του Υπουργού Υγείας, Πρό¬ 
νοιας και Κοινωνικών Ασφαλίσεων. 

Άρθρο 31 

Η παρ. 4 του άρθρου 53 του ν. 1892/1990 (ΦΕΚ 
101/31.7.90 τ. Α ) αντικαθίσταται ως εξής: 

"4. Οι ιδιωτικές κλινικές, που ήδη λειτουργούν κατά 
τη δημοσίευση του ν. 1892/1990, υποχρεούνται να προ- 
σαρμοσθούν μέσα στις προθεσμίες που έχουν ταχθεί 
με την αριθ. Α3α/οικ. 2147/24.6.92 (ΦΕΚ 471/92 τ. Β') 
υπουργική απόφαση μόνο σε ό,τι αφορά τον εξοπλισμό 
καθώς και τη σύνθεση και διάκριση προσωπικού (Πα¬ 
ραρτήματα Γ’ και Δ’ του π. δ/τος 517/1991 (ΦΕΚ 202/91 
τ. Α')\ 

Άρθρο 32 

Κατάταξη υπαλλήλων Κέντρων Παιδικής Μέριμνας 

1. Οι υπάλληλοι που υπηρετούν κατά τη δημοσίευση 
του παρόντος στον προσωρινό κλάδο ΤΕ Παιδαγωγικού 
των Κέντρων Παιδικής Μέριμνας του Υπουργείου Υ¬ 
γείας, Πρόνοιας και Κοινωνικών Ασφαλίσεων και που 
έχουν πτυχίο Παιδαγωγικών Ακαδημιών κατατάσσονται 
στον κλάδο Π Ε-Παιδαγωγικής- Δημοτικής και σε προ¬ 
σωρινές θέσεις, οι οποίες καταργούνται με την απο¬ 
χώρησή τους από την υπηρεσία. 

2. Οι διατάξεις που ρυθμίζουν κάθε φορά το βαθμο¬ 
λογικό και μισθολογικό καθεστώς του προσωπικού της 
πρωτοβάθμιας εκπαίδευσης εφαρμόζονται ανάλογα και 
για το προσωπικό των διατάξεων του παρόντος άρθρου. 

Άρθρο 33 

Οι υπηρετούντες υπάλληλοι κατά τη δημοσίευση του 
π. δ/τος 28/23-1-85 Φ. 10 “Μετατροπή του Ν. Π.Δ.Δ. 
“Στέγες Υπερηλίκων Αττικής" σε Θεραπευτήριο Χρονιών 
Παθήσεων Μελισσίων “Κοινωνικό Ξενώνα Ενηλίκων Κα- 
ρέα' και "Κέντρο προσωρινής διαμονής Ρέντη“, στο 
οποίο συγχωνεύεται και το Ίδρυμα Κοινωνικής Πρόνοιας 
Πειραιώς “Ο ΑΓΙΟΣ ΝΙΚΟΛΑΟΣ", μεταφέρονται από 1ης 
Οκτωβρίου 1986 στα νεοσυσταθέντα με το ανωτέρω 
προεδρικό διάταγμα Ιδρύματα και καταλαμβάνουν κενές 
οργανικές θέσεις ή μεταφερόμενες ή συνιστώμενες 


προσωποπαγείς θέσεις αντίστοιχων κλάδων και καττ 
γοριών. 

Με απόφαση του Υπουργού Υγείας, Πρόνοιας και 
Κοινωνικών Ασφαλίσεων ρυθμίζονται όλες οι λεπτομέ¬ 
ρειες εφαρμογής του παρόντος. 

Άρθρο 34 

1. Το άρθρο 82 του ν. 1756/1988 "Κώδικας οργανισμού 
δικαστηρίων και κατάστασης δικαστικών λειτουργών", 
όπως τροποποιήθηκε με την παρ. 2 του άρθρου 13 του 
ν. 1868/1989, αντικαθίσταται ως εξής: 

"1. Την επιθεώρηση ενεργούν: 

α) Στους παρέδρους, εισηγητές και δόκιμους ειση¬ 
γητές του Ελεγκτικού Συνεδρίου, σύμβουλος και πά- 
ρεδρος του Ελεγκτικού Συνεδρίου, που ορίζονται με 
απόφαση του οικείου Ανώτατου Δικαστικού Συμβουλίου. 
Με ίδια απόφαση ορίζεται, ως προϊστάμενος της επι¬ 
θεώρησης, αντιπρόεδρος του Ελεγκτικού Συνεδρίου, ο 
οποίος παράλληλα μπορεί να ασκεί και καθήκοντα ε¬ 
πιθεωρητή. Οι διατάξεις του άρθρου 80 παρ. 3, 4, 5 
και 6 του νόμου αυτού εφαρμόζονται αναλόγως και στο 
Ελεγκτικό Συνέδριο. 

β) Στα διοικητικά εφετεία και πρωτοδικεία τρεις σύμ¬ 
βουλοι επικρατείας, οριζόμενοι από το οικείο Ανώτατο 
Δικαστικό Συμβούλιο. 

γ) Στα διοικητικά πρωτοδικεία και πρόεδροι εφετών. 
Οι πρόεδροι εφετών Αθηνών και Πειραιώς συνεπικου- 
ρούνται από δύο εφέτες που ορίζονται από το Ανώτατο 
Δικαστικό Συμβούλιο. 

δ) Στις γραμματείες των τακτικών διοικητικών δικα¬ 
στηρίων, ο γενικός επίτροπος της Επικράτειας των 
δικαστηρίων αυτών και οι πρόεδροι εφετών και πρω¬ 
τοδικών. 

2. Ως προϊστάμενος της επιθεώρησης των τακτικών 
διοικητικών δικαστηρίων ορίζεται, με απόφαση του Α¬ 
νώτατου Δικαστικού Συμβουλίου, Αντιπρόεδρος του Συμ¬ 
βουλίου της Επικρατείας. Κατά το χρονικό διάστημα 
της άσκησης των καθηκόντων του, ο προϊστάμενος 
απαλλάσσεται από οποιαδήποτε άλλη υπηρεσία. Μπορεί 
όμως, με την ίδια απόφαση του Ανώτατου Δικαστικού 
Συμβουλίου, να ορισθεί το Τμήμα του Συμβουλίου της 
Επικρατείας σε συνθέσεις του οποίου θα προεδρεύει 
αυτός, κατόπιν συνεννοήσεως με τον οικείο Αντιπρόε¬ 
δρο". 

2. Ο αριθμός των θέσεων των αντιπροέδρων στο 
Συμβούλιο της Επικρατείας αυξάνεται κατά μία (1) και 
ο συνολικός αριθμός τους ορίζεται σε επτά (7)/Ομοίως 
ο αριθμός των θέσεων των αντιπροέδρων στο Ελεγκτικό 
Συνέδριο αυξάνεται κατά μία (1) και ο συνολικός αριθμός 
τους ορίζεται σε πέντε (5). 

3. Ο αριθμός των οργανικών θέσεων των Επιμελητών 
Δικαστηρίων Κατηγορίας ΥΕ του Ελεγκτικού Συνεδρίου 
αυξάνεται κατά πέντε (5) θέσεις και ο συνολικός αριθμός 
τους ορίζεται σε εβδομήντα πέντε (75) θέσεις. 

Άρθρο 35 

Η χορήγηση του επιδόματος βιβλιοθήκης, που προ- 
βλέπεται από το άρθρο 61 του ν. 1914/1990 (ΦΕΚ 178 
Α) για τους ιατρούς του Ι.Κ.Α., επεκτείνεται και στους 
μόνιμους ιατρούς και οδοντιάτρους και ελεγκτές ιατρούς 
και οδοντιάτρους του Υπουργείου Υγείας, Πρόνοιας και 

Κοινωνικών Ασφαλίσεων, καθώς και στους μόνιμους και 
επί θητεία ιατρούς και οδοντιάτρους του Πατριωτικού 
Ιδρύματος Κοινωνικής Πρόνοιας και Αντίληψης 

(Π.Ι.Κ.Π.Α.). 

Άρθρο 36 

Στο άρθρο 2 του ν. 1965/1991 προστίθεται παρ. 3 
ως εξής: 

“3. Στον Ε.Ο.Φ. συνιστάται θέση γενικού διευθυντή, 
με τριετή θητεία. Για τη θέση αυτή διορίζονται, με 
απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων, πτυχιούχοι Ανώτατων Εκπαιδευτικών 
Ιδρυμάτων της ημεδαπής ή αλλοδαπής, με ευδόκιμη 
υπηρεσία, δεόντως αποδεικνυόμενη σε θέσεις του δη¬ 
μόσιου ή ιδιωτικού τομέα ή με μεταπτυχιακές σπουδές 
και εξειδίκευση σε θέματα δημόσιας διοίκησης. Είναι 
ακόμη δυνατή η ανάθεση καθηκόντων γενικού διευθυντή 
του Ε.Ο.Φ. σε δημόσιους υπαλλήλους ή υπαλλήλους 
που υπηρετούν στον Ε.Ο.Φ. ή στον τομέα υγείας ή και 
στον ευρύτερο δημόσιο τομέα ή να έχουν για οποιον- 
δήποτε λόγο αποχωρήσει. Προκειμένου για τους απο- 
χωρήσαντες δεν έχουν εφαρμογή οι περιοριστικές δια¬ 
τάξεις του ν. 1256/1982. Για τους με ανάθεση καθη¬ 
κόντων, κατ' αυτόν τον τρόπο, ο χρόνος θητείας του 
λογίζεται ως χρόνος δημόσιας υπηρεσίας για κάθε 
συνέπεια, μετά δε τη λήξη της θητείας επανέρχεται 
αυτοδίκαια στη θέση και στην υπηρεσιακή κατάσταση 
που είχε προ του διορισμού του. 

Οι μηνιαίες απολαβές του γενικού διευθυντή καθο¬ 
ρίζονται με κοινή απόφαση των Υπουργών Οικονομικών 
και Υγείας, Πρόνοιας και Κοινωνικών Ασφαλίσεων". 

Άρθρο 37 


γάνωση Συστήματος Υγείας" (ΦΕΚ 123 Α71992), ισχύει 
η υπ’ αριθμ. Α3β/οικ. 14127/8-8-86 (ΦΕΚ 898 Β722- 
12-86) υπουργική απόφαση, 

2. Θεωρούνται νόμιμες οι δαπάνες που πληρώθηκαν 
από το Νοσοκομείο ΚΑΤ και αφορούσαν πρόσθετες 
αμοιβές υπερωριακής εργασίας σε 16 γιατρούς αναι- 
σθησιολόγους για το χρονικό διάστημα από 1.1.90 μέχρι 
31.10.91. 

Άρθρο 39 

Η προθεσμία επιλογής μιας εκ των δύο θέσεων για 
τα μέλη των Δ.Ε.Π., που υπηρετούν στο Ε.Σ.Υ., όπως 
αναφέρεται στο άρθρο 63 παρ. 8, 9 10 του ν. 2071/1992, 
παρατείνεται για 12 μήνες. 

Η ρύθμιση αυτή ισχύει αναδρομικά από 1.7.1993. 

Άρθρο 40 

Από της ισχύος του παρόντος νόμου, η κατά το 
άρθρο 8 του ν. 5539/1932 "περί μονοπωλίου των ναρ¬ 
κωτικών φαρμάκων και του ελέγχου αυτών" (ΦΕΚ 198 Α') 
υποβολή στο τέλος κάθε τριμήνου στις αρμόδιες αρχές 
καταστάσεων κινήσεως ναρκωτικών από τα φαρμακεία 
θα ενεργείται μία φορά το χρόνο, στο τέλος αυτού. 

Άρθρο 41 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως, εκτός αν ορίζουν δια¬ 
φορετικά οι επί μέρους διαττάξεις. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Συμβολαιογραφικές πράξεις μεταβίβασης κυριότητας 
οικοπέδων, που συντάχθηκαν μέχρι τη δημοσίευση του 
παρόντος, τα οποία είχαν παραχωρηθεί σε δικαιούχους 
Λαϊκής Κατοικίας των προγραμμάτων του Υπουργείου 
Υγείας, Πρόνοιας και Κοινωνικών Ασφαλίσεων, βάσει 
του β.δ. 775/1964 "Περί κωδικοποιήσεως διατάξεων 
περί Λαϊκής Κατοικίας" (ΦΕΚ 254/30-12-64 τ.Α ) και 
τηρήθηκαν από αυτούς όλοι οι όροι που περιλαμβάνονται 
στις αποφάσεις παραχώρησης των οικοπέδων αυτών, 
πλην του δεσμευτικού όρου της τήρησης των διατάξεων 
του Γ.Ο.Κ. και της ανέγερσης οικοδομής, θεωρούνται 
έγκυρες από την ημερομηνία μεταγραφής τους. 

Άρθρο 38 

1. Το Περιφερειακό Γενικό Νοσοκομείο Αθηνών Α¬ 
ΛΕΞΑΝΔΡΑ", που είχε υπαχθεί στις διατάξεις του ν.δ. 
2592/1953 "Περί οργανώσεως της Ιατρικής Αντιλήψεως" 
(ΦΕΚ 254 Α/1953) με το από 21.6.55 β. δ/γμα "Περί 
αναμορφώσεως του Οργανισμού του Δημοσίου Μαιευ¬ 
τηρίου Αθηνών" (ΦΕΚ 157 Α/1955) υπάγεται στις δια¬ 
τάξεις του ν. 1397/1983 “Εθνικό Σύστημα Υγείας" (ΦΕΚ 
143 Α71983) από της ισχύος αυτού. 

Μέχρι της έκδοσης του νέου Οργανισμού του Νο¬ 
σοκομείου, σύμφωνα με τις διατάξεις των άρθρων 56, 
57 και 58 του ν. 2071/1992 "Εκσυγχρονισμός και Ορ¬ 

